Държавен вестник, бр. 55, 2010 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  55
посещението на място, РА уведомява канди­
дата, като му изпраща копие от протокола;
д) в срок до 10 работни дни от получава­
нето на протокола за посещението на място 
кандидатът може да направи възражения и да 
даде обяснения по направените констатации 
пред изпълнителния директор на РА.“
2. В ал. 3 след думите „ал. 1, т. 1“ се добавя 
„и т. 3“, а след думите „10 работни дни от“ 
се добавя „получаване на“.
3. В ал. 4:
а) в т. 1 думите „или по“ се заменят с 
„и/или по“;
б) създава се т. 3:
„3. за срока на работа на оценяващата ко­
мисия по чл. 20, ал. 7, който се удостоверява 
с акта за нейното създаване, и до датата на 
вземане на решение за оценка.“
4. Създават се ал. 5, 6 и 7 :
„(5) Ако кандидатът не отстрани нере­
довност на документите и/или непълнота 
и неяснота на заявените данни и посочени 
факти до изтичане на срока по ал. 3, РА от­
казва финансиране или финансовата помощ 
се намалява в съответствие с неотстранените 
нередности.
(6) При изричен отказ на кандидата РА 
прекратява процедурата по разглеждане на 
заявлението за подпомагане.
(7) При отказ или прекратяване на про­
цедурата по реда на ал. 5 или 6 кандидатът 
може да кандидатства отново с нов проект 
по реда на наредбата.“
§ 13. В чл. 25 се правят следните изменения 
и допълнения:
1. Алинея 2 се изменя така:
„(2) Функциите на ЕКОП се определят в 
правила за работа, които се утвърждават със 
заповед на изпълнителния директор на РА.“
2. Създават се ал. 3, 4, 5 и 6:
„(3) Правилата за работа по ал. 2 се пуб­
ликуват на електронните страници на РА и 
ПРСР.
(4) Юридическите лица и организациите, 
чиито членове се канят за участие в ЕКОП, 
се определят от управителния съвет към уп­
равляващия орган на ПРСР. 
(5) За всяко заседание на ЕКОП неин член 
не участва в заседанието при обсъждане на 
конкретно заявление за подпомагане, в слу­
чай че: 
1. има интерес по смисъла на Закона за 
предотвратяване и разкриване на конфликт 
на интереси от отпускането на безвъзмездна 
финансова помощ за кандидата, който е подал 
заявлението; 
2. е свързано лице по смисъла на § 1, т. 1 
от допълнителните разпоредби на Закона за 
предотвратяване и разкриване на конфликт 
на интереси с кандидат, който е подал заяв­
лението; 
3. е в йерархическа зависимост от кандидат, 
който е подал заявлението;
4. е участвал в процеса по подготовка и 
разработване на заявлението.
(6) За всеки проект, по който е изразил 
становище, съответният член на ЕКОП под­
писва декларация за липса на всяко едно 
обстоятелство по ал. 5, т. 1 – 4.“
§ 14. В чл. 26, т. 5 след думите „чл. 7, ал. 1“ 
се добавя „или надхвърли максималния размер 
в случаите по чл. 7, ал. 4“.
§ 15. В чл. 27 ал. 1 се изменя така:
„(1) Когато сумата на предложените за раз­
глеждане заявления за подпомагане надхвърля 
наличния бюджет по мярката, определен в 
заповедта по чл. 22, ал. 1, заявленията за 
подпомагане се класират съгласно критериите 
за оценка по чл. 24, ал. 2, т. 2 и се одобря­
ват в низходящ ред до размера, определен в 
заповедта.“
§ 16. В чл. 28, ал. 1 след думата „подпома­
гане“ се поставя запетая и се добавя „която 
подлежи на обжалване по реда на Админи­
стративнопроцесуалния кодекс“.
§ 17. В чл. 31 се правят следните изменения:
1. В ал. 1 абревиатурата „РРА“ се заменя 
с „ОДФ – РРА – РА“.
2. В ал. 3 думите „Регионалната разпла­
щателна агенция“ се заменят с „Областната 
дирекция на фонда – отдел „Регионална 
разплащателна агенция – Разплащателна 
агенция“.
3. В ал. 4 абревиатурата „РРА“ се заменя 
с „ОДФ – РРА – РА“.
§ 18. В чл. 32, ал. 1 абревиатурата „РРА“ 
се заменя с „ОДФ – РРА – РА“.
§ 19. В чл. 33 се правят следните изменения:
1. В ал. 1 думите „Регионалната разпла­
щателна агенция“ се заменят с „Областната 
дирекция на фонда – отдел „Регионална 
разплащателна агенция – Разплащателна 
агенция“.
2. В ал. 2 абревиатурата „РРА“ се заменя 
с „ОДФ – РРА – РА“.
§ 20. В чл. 34 се правят следните изменения 
и допълнения:
1. В ал. 2 думата „деня“ се заменя с „по­
лучаване“.
2. В ал. 3 се създава т. 3:
„3. когато е необходимо експертно стано­
вище от комисия за проверка на цялата или 
на част от инвестицията при подаване на 
заявка за плащане, както и за установяване 
на функционална несамостоятелност той се 
удължава със срока на работа на комисията, 
който се удостоверява с акта за нейното съз­
даване от изпълнителния директор на РА, и 
до датата на вземане на решение за оценка.“
3. Създават се ал. 4, 5, 6, 7 и 8:
„(4) Проверките на място се извършват в 
присъствието на ползвателя или упълномощен 
негов представител или служител.